Mníšske, laické a apoštolské bratstvá Jeruzalem

náhľad|Zakladateľ Bratstiev, brat Pierre-Marie Delfieux sa narodil 4. decembra 1934 a zomrel 21. februára 2013.
**Mníšske, laické a apoštolské bratstvá Jeruzalem /Fraternita Jeruzalem/** (francúzske oficiálne meno bratstiev znie: *"Les Fraternités Monastiques de Jérusalem"*) je to katolícky mníšský rád založený v roku 1975 bratom Pierrom Marie Delfieuxom.

## Mníšske bratstvá
**Mníšske bratstvá Jeruzalem** sú tvorené dvoma rehoľnými inštitútmi mníšskeho charakteru:
**Mužská komunita* bola oficiálne založená so súhlasom parížskeho arcibiskupa kardinála Françoise Martyho 1. novembra 1975 na Slávnosť Všetkých svätých bratom Pierre-Marie Delfieuxom. Spoločenstvo tvorilo prvých dvanásť bratov. Arcibiskup im zveril kostol Saint-Gervais-Saint-Protais v štvrti Marais v 4. parížskom obvode. 
**Ženská komunita* bola založená 8. decembra 1976 na rovnakom mieste v Paríži - kostol Saint-Gervais blízko Notre Dame de Paris.
**Evanjeliové bratstvá Jeruzalem* vznikli o niekoľko rokov neskôr, štatút dostali v lete v roku 1999 od kardinála Lustigera v Paríži. Vytvárajú spoločenstvo Jeruzalem spolu s bratmi a sestrami i apoštolskými Fraternitami Jeruzalem, ktoré pôsobia vo farnostiach a združujú aj kňazov, diakonov, biskupov.
V roku 1979 boli bratstvá ustanovené ako spoločenstvá *pia unio* a prijali meno Jeruzalem. V roku 1991 boli kardinálom Jeanom Marie Lustigerom ustanovené ako "rehoľné inštitúty mníšskeho charakteru" a v roku 1996 potom jeho rukami dostali tiež konštitúcie schválené rímskou Kongregáciou pre náuku viery. Ide o rehoľné inštitúty diecézneho práva pôsobiace v Európe, Amerike, Ázii a Afrike.

Jednotlivé inštitúty majú svoje vlastné, aj keď skoro rovnaké konštitúcie. V čele bratstva stojí generálny prior a v čele sestier generálna priorka. Mnísi a mníšky majú každú liturgiu spoločnú. Nijako tu však nejde o zmiešanú formu mníšstva. Obidve spoločenstvá bratov a sestier, bývajú vo vlastných domoch s nezávislou samosprávou a oddelenými financiami.
 
V súčasnej dobe majú približne viac ako päťsto členov z viac ako dvadsiatich národov. V procese obnovy je štatút komunity, ktorého proces sa nazýva Tradície a rozlišovanie. Jej zavŕšenie na jeseň 2025 súvisí s 50. výročím jej založenia a s perspektívou synodality v cirkvi. Liturgia čerpá z východnej i západnej tradície. V niektorých miestach je obohatená o charizmatický rozmer modlitby v Duchu svätom ako aj formou modlitby za uzdravenie. 
*Mníšske bratstvá medzi sebou utvárajú **Spoločenstvo Jeruzalem**, *Communion de Jérusalem*.
*Mnísi a mníšky môžu orientovať svoj život buď k spoločnému, cenobitskému životu, alebo osamelému, eremitskému štýlu života.

## Laické bratstvá Jeruzalem
Vedľa mníšskych bratstiev boli založené aj **laické bratstvá Jeruzalem**. 
Medzi nimi napr.: "Les Fraternités Évangéliques" – Evanjeliové spoločenstvá. Ďalšie spoločenstvá združujú svojich členov podľa ich veku, zájmu, povolania či stavu. To sú napr.:
*Spoločenstvo mládeže – Betánia
*Spoločenstvo mladých rodín – Betlehem
*Škola života (pre rozlíšenie duchovného povolania)
*Spoločenstvo teenage-násťročných
*Deti Abrahámove – otvorené medzináboženskému dialógu: židov, moslimov, kresťanov
*Lomené oblúky St. Gervais – zamerané k dialógu medzi umením a vierou
*Effatha – modliaci sa za chorých
*Práca a nezamestnanosť
*Misijne a evanjelizacne spoločenstvo
*Ecumena Europe
*Putovanie a dialóg
*Quatro vientos
*Spoločenstvo Adorácie a ďalšie.
Nachádzajú sa napr. v Paríži, Ríme, Florencii, Montreale, Vezelay, Aubrac, Štrasburgu, Bruseli, Kolíne, Varšave, Prahe, Bratislave, Žiline i v Košiciach.

## Apoštolské bratstvá Jeruzalem
**Apoštolské bratstvá Jeruzalem** združujú kňazov, bohoslovcov a rehoľníčky, žijúcich podľa duchovnej cesty mníšskych bratstiev. Sú im však zverené farnosti alebo cirkevné inštitúcie, podľa poverenia miestnym biskupom, ktorému aj priamo podliehajú. V súčasnej dobe ale i tieto bratstvá sú začlenené do rehoľných inštitútov Jeruzalem. Apoštolské bratstvá Jeruzalem pôsobia vo farnosti Ossun, diecéze Lourdes-Tarbes vo Francúzsku a vo farnosti Santo Marco, diecéza Pistoia v Taliansku. 

Všetky uvedené bratstvá tvoria spolu *Rodinu Jeruzalemskú*, ich symbolom je štylizovaná margarétka, vyjadrujúca ich vzájomné spoločenstvo.

## Charizma
Mníšske bratstvá Jeruzalem majú ako svoju misiu život *v srdci miest – v srdci Boha*. 
Ježišovu modlitbu:
„Otče, neprosím aby si ich vzal zo sveta, ale aby si ich zachoval od zlého...“ (Ján 11, 15)
a tak aj orientujú svoje povolanie. Opierajú sa o západnú i východnú kresťanskú mníšsku tradíciu, o zakladateľov ako sú svätý Bazil, otec východného mníšstva, svätý Benedikt a jeho Regula, svätý Martin – ktorý ako prvý začlenil mníšsky život do miest a spája život bratov a sestier, a život komunitný s pustovníckym. Inšpiráciou je im rovnako sv. brat Charles de Foucauld sv. Terezia z Lisieux.

náhľad|right|Modlitba večerných chvál v Magdale
Od ostatných mníšskych reholí sa Bratstva Jeruzalem odlišujú v dôraze, aký kladú na život uprostred moderných veľkomiest. S tradičným mníšstvom majú spoločné rehoľné sľuby (chudoby, čistoty a poslušnosti) a modlitbu, mlčanie, pokoru, radosť, prácu i pohostinnosť.

Päť charakteristík tohoto mnišského povolania:
* Sú predovšetkým obyvateľmi miest, lebo mestský fenomén je bezpochyby jedným z najdôležitejších a najvýraznejších javov modernej doby.
* Pracujú za mzdu, a to len na polovičný úväzok. Chcú sa tak solidarizovať s väčšinou obyvateľov miest, ktorí sú tiež zamestnanci, ale súčasne sa vyvarovať akéhokoľvek ekonomického prospechu.
* Žijú ako nájomníci, podobne ako väčšina ľudí v mestách, a nevlastnia preto žiadny nehnuteľný majetok. Vracajú sa tak k zdrojom evanjeliového radikalizmu prvých kresťanských spoločenstiev v Jeruzaleme.
* Žijú bez klauzúry, lebo mesto je ich kláštorom. Zachovávajú však miesto a čas ticha, určeného k rozjímaniu.
* V duchu Druhého vatikánského koncilu, ktorý kladie dôraz na miestne cirkvi, sú v úzkom spojení s diecézou.
Mnísi z mesta nesú meno „Jeruzalem“. Lebo Jeruzalem je starobylá cirkevná tradícia označovaná za patróna všetkých miest.

## Kniha života Mnišských bratstiev Jeruzalem
Jej autorom je zakladateľ Pierre – Marie, vyjadruje a objasňuje duchovnú cestu Bratstiev. Hovorí o podstate ich mníšskeho života a o tom, čo je charakteristickým rysom ich charizmy. Je rozdelená do 15 kapitol: V slovenskom preklade je vydanie Live AID Bratislava. Spolu s knihou Mních uprostred mesta (vydanie Fraternita Jerusalem SK 2025) vytvárajú inšpirácie v duchovnom živote komunít a ďalších spoločenstiev v Európe i v misijnych územiach a krajinách. 




## Liturgia
thumb|right|Liturgia v kostole Saint-Gervais-Saint-Protais, Paríž
*Je u podstaty ich povolania. Je ich hlavným nástrojom evanjelizácie.
*Zásadne rímska, spojuje prínos liturgickej a duchovnej obnovy II. Vatikánského koncilu s východnou tradíciou, byzantskou a sýrskou.
*Na križovatke medzi kresťanským východom a západom je výhradne spievaná a polyfónna.
*Čerpá z bohatstva liturgického hnutia najmä jedného z jeho najvýznamnejších centier unionistického benediktínskeho opátstva Chevetogne v Belgicku (založeného v roku 1925 benediktínom Lambertom Beaudouinom) a potom prevažne z diela skladateľa Andrého Gouze, OP., obnoviteľa opátstva Sylvanés vo Francúzsku.

## Fundácie
Miesta kde pôsobia Mníšske bratstvá Jeruzalem:
*Paríž kostol Saint-Gervais-Saint-Protais
*Vézelay bazilika Sainte-Marie-Madelaine
*Štrasburg kostol Saint-Jean
*Mont-Saint-Michel opátstvo
*Brusel kostol Saint-Gilles (v rekonštrukcii)
*Florencia opátstvo Badia Fiorentina
*Montreal pútnicky chrám Saint-Sacrement
*Rím kostol Trintá-dei-Monti (kostol San Sebastiano pri Colosseum)
*Kolín nad Rýnom bazilika Groß Sankt Martin
*Varšava kostol Matki Bożej Jerozolimskiej
*Aubrac pustovna
A v dvoch dedinských lokalitách určených k duchovným cvičeniam:
*Magdala neďaleko Orléansu a pustovňa Gamogna v Toskánsku.

## Revue ''Sources Vives''
Raz za dva mesiace Bratstvá Jeruzalem editujú revue *Sources Vives* (Živé Pramene), zamerané k určitej duchovnej téme, často v spojení s liturgickým obdobím.

## Literatúra
* *Kniha života mnišského bratrstva Jeruzalém*, Live AID – Fraternita Jeruzalém, Bratislava 2014

## Externé odkazy
* Domovské stránky vo francúzskom jazyku 
* Stránky v českom jazyku 

## Zdroj

Kategória:Duchovné rády